**Adatvédelmi Nyilatkozat**

Jelen adatlap kitöltésével és aláírásával a jelen adatlapon megnevezett kiskorú törvényes képviselőjeként hozzájárulunk ahhoz és vállaljuk annak biztosítását, hogy a kiskorú az OTP Fáy András Alapítvány (1051 Budapest, Nádor utca 16.) által működtetett [OK Projekt] szervezte Karriersuli/Karrieriskola tréningsorozaton részt vegyen, és az Alapítvány a kiskorúnak a regisztráció során és a tréningsorozaton való részvétel során önkéntesen megadott illetve ennek során keletkezett adatait adatkezelőként kezelje a tréningsorozat lebonyolításának keretét adó [OK Projekt] adatbázisában az <http://otpfayalapitvany.hu/ok_portal_adatvedelmi_nyilatkozata> weboldalon elérhető adatvédelmi nyilatkozatnak megfelelően.

Tudomásul veszem, hogy (1) az Alapítvány által folytatott adatkezelés célja a kiskorú fenti tréningsorozaton és az Alapítvány által kezelt, az OK Projekt adatbázisban való regisztrációjának, részvételének és a részére nyújtott szolgáltatások adminisztrációja; (2) a kezelt adatok köre: vezeték- és keresztnév, nem, születési hely és idő, e-mail cím, telefonszám, Tanulói Azonosító Szám, iskola neve, címe, osztályának száma, Facebook, Skype, Twitter, LinkedIn profilok adatai, étkezési preferenciákkal és különleges igényekkel kapcsolatos adatok, törvényes képviselő adatai, illetve a programban való részvétel során megadott és keletkezett egyéb adatok, ideértve nem kizárólagosan a program keretén belül szervezett eseményeken készített fényképeket és videofelvételeket is; (3) az adatkezelés időtartama a kiskorúnak az [O.K. Projekt] programban való részvételéhez igazodik; (4) az Alapítvány által kezelt személyes adatokat kizárólag az Alapítvány munkavállalói és megfelelő titoktartási kötelezettség mellett igénybe vett alvállalkozói ismerhetik meg a feladataik ellátásához szükséges mértékben és ez alól kivételt képeznek a hatósági és bírósági megkeresések, amelyeket az Alapítvány a hatályos jogszabályok szerint teljesít; (5) a kiskorú adatkezeléssel kapcsolatos jogaira – ideértve a bírósághoz illetve a Nemzeti Adatvédelmi és Információszabadság Hatósághoz való fordulás jogát is – az információs önrendelkezési jogról és az információszabadságról szóló 2011. évi CXII. törvény rendelkezései az irányadóak és az Alapítvány elérhetőségeit a fent említett adatvédelmi nyilatkozat tartalmazza; és (6) az adatkezelés jogalapja az érintett hozzájárulása.

Tekintettel a Karriersuli/Karrieriskola tréningsorozat megszervezésének magas költségeire, a tréningsorozat korlátozott létszámára, a tréningek sorozat-jellegére és arra, hogy a kiskorú számára az Alapítvány a részvételt ingyenesen biztosítja, vállalom annak biztosítását, hogy a kiskorú valamennyi, a sorozathoz tartozó tréningen részt fog venni és elfogadom, hogy

* távollétét orvosi igazolással igazolom, illetve vállalom, hogy a kiskorú orvosi igazolással nem igazolt távolléte esetén a költségek fedezésének céljára a tréningsorozat költségének 20%-át, azaz bruttó 20.000 Ft-ot 8 napon belül támogatásként befizetek az Alapítvány 11705008-20421212 számú számlájára;
* amennyiben a kiskorú nem tud rész venni a tréningsorozat első alkalmán (akár orvosilag igazolható okból sem), csak egy következő kezdési időpontra meghirdetett turnushoz, tréningsorozathoz csatlakozhat a jelentkezési feltételek teljesítése esetén;
* amennyiben a kiskorú magatartásából/megnyilatkozásaiból az állapítható meg, hogy nem önszántából vesz részt a tréningen, s ezzel a csoportmunkát veszélyezteti, a trénernek joga van őt a csoportból haza küldeni, s ezzel az adott tréningsorozat további alkalmain való részvételből kizárni. Ebben az esetben a trénernek értesítési kötelezettsége van a törvényes képviselő felé.

Dátum: []

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Törvényes képviselő Kiskorú neve

A fent nevezett kiskorú törvényes képviselőjeként hozzájárulásomat adom, hogy a regisztráció során megadott adatok felhasználásával az OTP Fáy András Alapítvány a kiskorú részére saját célú kommunikációs, tájékoztató anyagokat, illetve hírleveleket küldjön közvetlen megkeresés útján postai és elektronikus úton. Tudomásul veszem, hogy hozzájárulásomat bármikor visszavonhatom a [karriersuli@okkozpont.hu](mailto:karriersuli@okkozpont.hu) illetve a [karrieriskola@okkozpont.hu](mailto:karrieriskola@okkozpont.hu) e-mail címre küldött üzenettel.